Document ID: 32005D0408

KOMISIJAS LĒMUMS
(2003. gada 11. novembris),
deklarējot uzņēmumu koncentrācijas saderību ar kopējo tirgu un EEZ līgumu
(Lieta COMP/M.2621 - SEB/Moulinex)
(izziņots ar dokumenta numuru K(2003) 4157)
(Autentisks ir tikai teksts franču valodā)
(Dokuments attiecas uz EEZ)
(2005/408/EK)
2003. gada 11. novembrī Komisija pieņēma lēmumu attiecībā uz kādu lietu Padomes 1989. gada 21. decembra Regulas (EEK) Nr. 4064/89 par uzņēmumu koncentrācijas kontroli (1) ietvaros, un jo īpaši attiecībā uz tās 8. panta 2. punktu. Lēmuma pilnā teksta nekonfidenciālo variantu autentiskā valodā, kā arī Komisijas darba valodās var atrast Konkurences Ģenerāldirektorāta mājas lapā šādā tīmekļa vietnē: http://europa.eu.int/comm/competition/index_en.html
(1)
Šī lieta attiecas uz sabiedrības SEB zināmu aktīvu kontroles pārņemšanu no sabiedrības Moulinex (zīmols, zināmi ražošanas līdzekļi un dažas tirdzniecības filiāles), par darījumu tika paziņots Komisijai 2001. gada 13. novembrī saskaņā ar Padomes Regulas (EEK) Nr. 4064/89 4. pantu.
(2)
SEB un Moulinex ir divi aktīvi franču uzņēmumi, kas darbojas mazo sadzīves elektrotehnikas aparātu ražošanas jomā. Abi uzņēmumi šajā sektorā ir starptautiski atzīti. SEB pārsvarā pārdod savu produkciju, lietojot divus, pasaulē atzītus zīmolus: “Tefal” un “Roventa”, bet Moulinex - galvenokārt ar starptautiski atzītiem zīmoliem: “Moulinex” un “Krups”.
(3)
SEB iegādājās Moulinex aktīvus Moulinex grupas sanācijas tiesas uzraudzības procedūras ietvaros. Šajā sakarā, 2002. gada 8. janvārī, Komisija pieņēmusi divus lēmumus. Pirmā lēmuma sakarā, Komisija, saskaņā ar Uzņēmumu koncentrācijas regulas 9. pantu, nosūtīja Francijas par konkurenci atbildīgajām varas iestādēm pārbaudes datus par konkurences sekām Francijā. Otrā lēmuma sakarā un saskaņā ar Uzņēmumu koncentrācijas regulas 6. panta 2. punktu, Komisija atļāva uzņēmumu izvietojumu arī citās valstīs ar noteikumu, ka tiks izsniegta Moulinex zīmola licence neatkarīgajām trešajām pusēm deviņās Eiropas Ekonomiskās zonas valstīs (Beļģijā, Norvēģijā, Nīderlandē, Vācijā, Austrijā, Portugālē, Zviedrijā, Dānijā un Grieķijā). Eiropas Kopienu Pirmās Instances Tiesa anulēja šo pēdējo lēmumu attiecībā uz valstīm, uz kurām neattiecās saistības, proti, Spānijai, Somijai, Īrijai, Itālijai un Apvienotajai Karalistei (2). Šis lēmums no jauna pārskata šī darījuma konkurences ietekmi uz piecām pēdējām valstīm.
(4)
Konsultatīvā komisija uzņēmumu koncentrācijas jautājumos savā 120. sēdē 2003. gada 3. novembrī vienbalsīgi pieņēma labvēlīgu atzinumu par Komisijas lēmumu pieņemt atļaujas lēmumu.
(5)
2003. gada 4. novembra ziņojumā padomnieks auditors atzīmēja, ka pušu tiesības tikt uzklausītām ir ievērotas.
I. STRĪDĪGO TIRGU DEFINĪCIJA
(6)
Lēmums ierobežo preču tirgu atkarībā no mazo sadzīves elektrotehnikas aparātu kategorijām, jo katrs no tiem atbilst dažādiem mērķiem un uzdevumiem. Preču tirgu ir pavisam trīspadsmit: fritieri, mini-krāsnis, tosteri, sviestmaižu cepēji un vafeļu pannas, ierīces neformālām ēdienreizēm, elektriskās cepamās restes un iekštelpu grili, rīsu vārāmie katli un tvaika katli, elektriskie kafijas automāti ar filtriem, ūdens vārāmas kannas, espresso kafijas automāti, mikseri, gludekļi/elektriskie gludināmie dēļi un ierīces personīgai lietošanai.
(7)
Ģeogrāfiski noteiktie tirgi ir nacionāla mēroga. Tomēr Apvienotajai Karalistei un Īrijai ir vienoti tirgus noteikumi. Tā kā zīmoli un jaunās cenas šajās valstīs ir identiskas, piegādātājs nevar vienā no tām piekopt atšķirīgu cenu politiku, ja vien nevēlas, lai viņa pasūtījumus pārtvertu kaimiņvalsts. Abas minētās valstis tādejādi tiek uztvertas kā viena, veidojot kopēju ģeogrāfisko tirgu attiecīgajām precēm.
II. TIRGUS ANALĪZE
(8)
Sabiedrības SEB konkurences piedāvājumu izskatīja sekojošās valstīs vai teritorijās: Spānijā, Somijā, Itālijā un Apvienotajā Karalistē/Īrijā.
Moulinex konkurences potenciāls
(9)
Salīdzinot ar 2000. gadu, 2001. un 2002. gadā Moulinex piedzīvojis spēcīgu pārdošanas kritumu, ko izraisījušas ar grupas maksātnespēju saistītās grūtības. Komisija izpētījusi, vai šāds kritums ir strukturālas dabas vai arī Moulinex piemīt vajadzīgais potenciāls, lai iekarotu agrākās pozīcijas.
(10)
Tirgus izpētes rezultāti rāda, ka Moulinex spēja atgūt zaudētās tirgus daļas nebūs atkarīgas tikai no zīmolu vērtības, kas izriet no uzņēmumu koncentrācijas, bet arī no tādiem faktoriem kā kapacitāšu atjaunošana tirdzniecības un finanšu jomās, kas būtu jāveic jaunajam īpašniekam. Atlabšanas potenciālu, ņemot vērā konkurences analīzi, samazina šo pārējo faktoru ietekme, jo tie neatspoguļo tiešu cēloņsakarību ar minēto uzņēmumu koncentrāciju.
(11)
Vēl jo vairāk, Komisija uzskata, ka sakarā ar to, ka Moulinex zīmola lietošana ir apturēta, tās 2000. gada tirgus daļu atgūšana ir stipri ierobežota. Tas pats noticis, kad tā tirgus daļas pārņēma tādi spēcīgi tirgus konkurenti mazo sadzīves elektrotehnikas aparātu ražošanas jomā kā Philips, Braun vai De Longhi un/vai, kad izplatītāji vairs neuzskatīja Moulinex vai Krups par zīmoliem, ar kuriem būtu jārēķinās.
Analīzes metode
(12)
Katra atbilstīgā tirgus gadījumā Komisija ķērās pie tirgus daļu restaurēšanas uz pārdošanas deklarāciju pamata, ko iesnieguši vairums tirgū esošo konkurentu.
(13)
Katrā no pārbaudāmajām teritorijām, ar šo lēmumu tiek pārbaudītas darījumu sekas kā pa horizontāli (sekas, ko radījis jaunā subjekta kombinētais potenciāls no tirgus uz tirgu), tā pa vertikāli (sekas, ko radījis jaunā subjekta kombinētais potenciāls uz visu mazo sadzīves elektrotehnikas aparātu ražošanas jomu kopumā, pat tad, ja tas nepārklājas ar kādu konkrētu tirgu).
(14)
Lai SEB un Moulinex pārņemto aktīvu kombinācija spētu izraisīt, negatīvas sekas uz konkurenci pa vertikāli, nepieciešams:
-
lai jaunā subjekta portfelī būtu zīmoli, kas ļautu gūt nozīmīgas konkurences priekšrocības uz visu mazo sadzīves elektrotehnikas aparātu ražošanas jomu kopumā,
-
un, lai kombinētajam subjektam būtu stipras pozīcijas tirgū, uz kuru tas varētu balstīties, lai radītu vai nostiprinātu dominējošās pozīcijas trešajos tirgos. Šīs stiprās pozīcijas var būt vai nu uzņēmumu izvietojumu sekas, vai arī vienas vai otras puses ienesīgums.
(15)
Runājot par horizontālo seku pārbaudi, Komisija strukturējusi savu lēmumu sekojošā veidā: i) tirgi, kuros pusēm ir kombinētā tirgus daļa, kas zemāka par 25 %, ii) tirgi ar nenozīmīgiem pārklājumiem un iii) tirgi ar nozīmīgu pārklājumu un kombinētā tirgus daļu, kas augstāka par 25 %.
(16)
Šī tipoloģija ļauj izveidot šādu tabulu.
Tirgus, kurā pusēm ir tirgus daļa, kas zemāka par 25 %
Tirgus ar nenozīmīgiem pārklājumiem
Tirgus ar kombinēto tirgus daļu, kas augstāka par 25 %
Spānija
Espresso kafijas automāti, kafijas kannas, cepamās restes/grili, tvaika katli, sviestmaižu/vafeļu pannas, gludekļi/elektriskie.
Mikseri, neformālās ēdienreizes.
Tosteri, ūdens vārāmās kannas, mini-krāsnis.
Somija
Gludināmie dēļi, ierīces personīgai lietošanai. Gludekļi/elektriskie gludināmie dēļi, tvaika katli, tosteri, kafijas kannas, fritieri, neformālās ēdienreizes, ierīces personīgai lietošanai.
Espresso kafijas automāti, cepamās restes/grili, mikseri.
Mini-krāsnis, ūdens vārāmās kannas, sviestmaižu/vafeļu pannas.
Itālija
Espresso kafijas automāti, fritieri, mini-krāsnis, tosteri, ierīces personīgai lietošanai.
Ūdens vārāmās kannas, neformālās ēdienreizes, sviestmaižu/vafeļu pannas, gludekļi/elektriskie gludināmie dēļi, kafijas kannas, cepamās restes/grili.
Apvienotā Karaliste/Īrija
Tosteri, ūdens vārāmās kannas, mini-krāsnis, kafijas kannas, sviestmaižu/vafeļu pannas, cepamās restes/grili, mikseri, ierīces personīgai lietošanai.
Espresso kafijas automāti, gludekļi/elektriskie gludināmie dēļi.
Neformālās ēdienreizes, tvaika katli, fritieri.
(17)
Šī kopsavilkuma vajadzībām, tikai pie trešās kategorijas piederošais tirgus ir detalizētu komentāru objekts. Un patiesi, lēmumā konstatēts, ka nav riska iekarot vai nostiprināt vadošo pozīciju tirgū, ja pusēm tirgus daļa sastāda mazāk par 25 %, kā arī tirgū, kur tirgus daļas pievienošana ir nenozīmīga.
A. Spāņu tirgus
(18)
Mazo sadzīves elektrotehnikas aparātu ražošanas sektorā tirgus piedāvājumu veido tādi spēcīgi starptautiska līmeņa konkurenti kā Philips ([15-20] % no mazo sadzīves elektrotehnikas aparātu pārdošanas tirgū), SEB [10-20] %* (3), Braun [15-20] %, BSH [0-5] %, De Longhi [0-5] %. Vietējie operatori kopumā izskatās daudz pieticīgāk: šajā sakarībā jāmin Taurus [5-10] %, Jata, Solac un Fagor ([0-5] % katrs).
(19)
Preču pieprasījums pārsvarā ir koncentrētāks un arī tiek apmierināts sekojošos izplatīšanas veidos: supermārketos (Carrefour, Auchan, Hipercor), lielveikalos (El Corte Ingles), specializētajos veikalos (Media Markt) un tradicionālajās maza formāta tirdzniecības vietās, kas vairumā gadījumu tiek organizētas ap pircēju apvienībām (Densa, Gentesa, Segesa).
(20)
Moulinex pārdošanas apjoma kritums tika novērots galvenokārt laika posmā starp 2000. un 2002. gadu. Šis kritums sasniedza līdz pat 20 % no pārdošanas apjoma katrā no apskatītajiem tirgiem. Pat, ja Moulinex un Krups tēls īpaši necieta gala patērētāja acīs, šo zīmolu atveseļošanās potenciāls tomēr šķiet visai ierobežots, konsolidējoties jaunās vienības konkurentiem šajā tirgū.
(21)
Būtu jāizvairās no vadošo pozīciju iekarošanas vai nostiprināšanas riska sekojošos tirgos (kurā kombinētā tirgus daļa ir augstāka par 25 % un ir vērojama nozīmīga pārklāšanās): tosteri, ūdens vārāmās kannas, mini-krāsnis.
(22)
Tosteru un ūdens vārāmo kannu tirgū SEB noturētu [20-30] %* tirgus daļu. Uzņēmumu koncentrācija nebeigtos ar pieprasīto zīmolu koncentrāciju (tikai Moulinex ir pieprasīts zīmols tosteriem, bet ūdens vārāmajām kannām tāds ir Tefal). SEB un Moulinex kombinācija stāsies pretim konkurentiem, ja tā iegūs nozīmīgas tirgus daļas (starp [15 un 20] % maksimāli) un izmantos labi pazīstamus zīmolus. Šī iemesla dēļ ir maz ticams, ka Moulinex varētu atgūt savu 2000. gada konkurences potenciālu. Jebkurā gadījumā, ar maksimālo kombinētā tirgus daļu [25-35 %], ja nav vertikālo seku un labi nostādītu konkurentu priekšā, būtu jāizslēdz doma, ka uzņēmumu koncentrācija novedīs pie vadošo pozīciju iekarošanas vai nostiprināšanas šajā tirgū.
(23)
Mini-krāsniņu tirgū SEB pozīcijas izskatās daudz pārākas. Skaitļi rāda, ka jaunā vienība iegūs no [30-40] % spāņu tirgus. SEB galvenie konkurenti ir De Longhi [20-25] %, Jata [5-10] %, Ufesa un Severin ([5-10] % katrs). Pat, ja šiem operatoriem nav tik lielu tirgus daļu kā jaunajai vienībai, viņu rīcībā tāpēc nav mazāk pieprasītu zīmolu un ir plašs preču spektrs, kas noklāj visus tirgū esošos tilpumus (10/12 litrus, 18/20 litrus, 26/28 litrus). Proti, šajā tirgū cenām ir tendence kristies, piedāvājums tiek regulāri atjaunots un ienākšanas ierobežojumi nav lieli. Visbeidzot, kaut arī mikroviļņu krāsnis ar grilu vairs neatrodas atbilstīgā tirgū, tās tomēr rada visai ievērojamo konkurenci, stipri vājinot Moulinex zīmola iespējas atjaunot savas 2000. gada pozīcijas.
(24)
Uzņēmumu koncentrācija neļauj jaunajai vienībai izmantot sekas pa vertikāli. Tās zīmolu krājums un spēka pozīcijas pār konkrētu tirgu nav pietiekamas, lai tai būtu iespējams izmantot sviras efektu, it īpaši konkurentu iekaroto pozīciju gaismā šajos divos aspektos.
(25)
Sakarā ar augšminēto izsludinātais darījums nevar iekarot vai nostiprināt dominējošo pozīciju reālās konkurences apstākļos, kas liktu nopietnus šķēršļus mazo sadzīves elektrotehnikas aparātu ražošanas dažādajos tirgos Spānijā.
B. Somijas tirgus
(26)
Kopumā ņemot, SEB ([5-10] %* mazo sadzīves elektrotehnikas aparātu pārdošana tirgū) Somu tirgū ir tikai trešais nozīmīgākais operators, atpaliekot no Braun [10-15] %* un galvenokārt Philips [25-30] %*. AEG ([5-10] %*) ir apmēram vienādās pozīcijās ar jauno vienību. Severin, De Longhi, BSH, kā arī nacionālā līmeņa operatoru, tādu kā OBH/Nordica un Rommelsbacher klātbūtne nav tik nozīmīga (starp 0 un 5 % katram), toties to klātbūtne ir nozīmīga citos konkrētos tirgos.
(27)
Somu distribūcija ir viena no viskoncentrētākajām Eiropā: Kesko un E. Partners katrs pārdod apmēram [20-25] %* preču no kopējā pārdošanas apjoma attiecībā pret gala patērētāju. Arī Stockman klātbūtne ir visai ievērojama - [15-20] %*.
(28)
Moulinex pārdošanas apjoms katastrofāli kritās laika posmā starp 2000. un 2002. gadu (vismaz 50 % katrā no strīdīgajiem tirgiem). Maz ticams, ka uzņēmums varētu atgūt zaudētās tirgus daļas, ņemot vērā i) krituma apjomu un to, ii) ka konkurenti ir krietni nostiprinājuši savas pozīcijas, piedāvājot preces ar ļoti slaveniem zīmoliem.
(29)
Būtu jāizvairās no vadošo pozīciju iekarošanas vai nostiprināšanas riska sekojošos tirgos (kurā kombinētā tirgus daļa ir augstāka par 25 % un ir vērojama nozīmīga pārklāšanās): mini-krāsnis, ūdens vārāmās kannas un sviestmaižu/vafeļu pannas.
(30)
Mini-krāsninņu un sviestmaižu/vafeļu pannu tirgus ir ievietots šajā kategorijā tāpēc, ka kombinētā vienība 2000. gadā bija tajā ieguvusi spēcīgas tirgus daļas (proti, starp [40-50] %* un starp [20-30] %*). Taču, kopš tā laika šīs pozīcijas kļuvušas stipri vājākas, un 2002. gadā katrā no abu tirgu tirgus daļas sasniegušas tikai [0-10] %*. Līdz ar ko, Severin mini-krāsniņu pārdošana no [30-35] % pieaugusi līdz [50-55] %, un tajā pašā laikā daudzi operatori piedāvā patērētājiem ļoti iecienītus zīmolus sviestmaižu/vafeļu pannu tirgū. Turklāt, jāpiebilst, ka šobrīd Moulinex ir atteicies no mini-krāsniņu tirgus.
(31)
Ūdens vārāmo kannu tirgū jaunā vienība paliek nozīmīgākais operators ar tirgus daļu starp [30-40] %*, kā 2000. gadā, tā arī 2002. gadā. Šo pozīciju noturīgums izskaidrojams ar faktu, ka SEB pārdošanas pieaugums ir izlīdzinājis Moulinex vājināšanos. Philips ar [20-25] % un, mazākā mērā, Braun un Severin, ir spēcīgi konkurenti ar plaši pazīstamu zīmolu, kas nostiprinājušies, pateicoties Moulinex grūtībām un ir spējīgi stāties pretim jaunajai vienībai. Moulinex, starp citu, vairs netiek minēts starp plaši pazīstamiem zīmoliem, kas liecina, ka tam diez vai būs iespējams atgūt bijušo konkurences potenciālu.
(32)
Uzņēmumu koncentrācija neļauj jaunajai vienībai izmantot sekas pa vertikāli. Tās zīmolu krājums un spēka pozīcijas pār konkrētu tirgu nav pietiekamas, lai tai būtu iespējams izmantot sviras efektu, it īpaši konkurentu iekaroto pozīciju gaismā šajos divos aspektos.
(33)
Sakarā ar augšminēto, izsludinātais darījums nevar iekarot vai nostiprināt dominējošo pozīciju reālās konkurences apstākļos, kas liktu nopietnus šķēršļus kopējā tirgū vai ievērojamā tā daļā mazo sadzīves elektrotehnikas aparātu ražošanas dažādajos tirgos Somijā.
C. Itālijas tirgus
(34)
Mazo sadzīves elektrotehnikas aparātu tirgus piedāvājumu Itālijā raksturo spēcīga De Longhi klātbūtne ([20-30] %* no pārdošanas mazo sadzīves elektrotehnikas aparātu tirgū), kurai cieši seko jaunā kombinētā SEB/Moulinex vienība ar ([15-25] %*), tad Brauns un Philips ([5-15] %* katrs). BSH tur tirgus daļas, kas pārsvarā ir zemākas par 5 %. Globāli ņemot, vietējo operatoru klātbūtne ir zemāka, tomēr tie spēj noturēt diezgan ievērojamas pozīcijas konkrētos tirgos. Tāds, piemēram, ir Imetec (ar mikseriem un sviestmaižu/vafeļu pannām), Polti ( ar gludekļiem) un Saeco (ar 70 % espresso kafijas automātu).
(35)
Pieprasījuma struktūra ir līdzīga piedāvājuma struktūrai, tikai ne tik koncentrēta. Vairāk nekā divas trešdaļas no pārdošanas apjoma sastāda lielie distributori, iepirkumu centrāles un specializētie distributori.
(36)
Moulinex pārdošanas apjoms samazinājās laika posmā no 2000. līdz 2002. gadam. Uzņēmuma atlabšanas potenciāls šķiet stipri ierobežots, pateicoties konkurentu klātbūtnei, kuru rīcībā ir pieprasīti zīmoli, un kuri ir pratuši izmantot Moulinex grūtības, lai ieietu tirgū un tajā nostiprinātos.
(37)
Būtu jāizvairās no vadošo pozīciju iekarošanas vai nostiprināšanas riska tirgū, kurā tirgus daļa ir augstāka par 25 % un ir vērojama nozīmīga pārklāšanās, proti: gludekļi/elektriskie gludināmie dēļi, ūdens vārāmās kannas, ierīces neformālām ēdienreizēm, sviestmaižu/vafeļu pannas, mikseri, kafijas kannas, elektriskās cepamās restes un iekštelpu grili un tvaika katli.
(38)
Jaunajai vienībai visvājākās šķiet tieši gludekļu/elektrisko gludināmo dēļu pozīcijas astoņos iepriekš nosauktajos tirgos ar [20-30] %* no pārdošanas apjoma, kas salīdzināms ar De Longhi līmeni. Jāatzīmē, ka Moulinex ir tradicionāli vājš spēlētājs gan 2000., gan 2002. gadā. Uzņēmuma preces netiek ražotas ar pieprasītu zīmolu. Savukārt, jaunās vienības pozīcija ir ļoti diskutabla, ņemot vērā situāciju ar konkurentu grupām: Philips, Imetec un Polti tur [10-15] % tirgus katrs un to visu rīcībā ir pieprasīti zīmoli. Sakarā ar uzņēmumu koncentrāciju, jaunā vienība nespēj pievienot pašas pieprasītajiem zīmoliem (Rowenta un mazākā mērā Tefal) vēl vienu jaunu, pieprasītu zīmolu.
(39)
Ūdens vārāmo kannu, ierīču neformālām ēdienreizēm, sviestmaižu cepēju/vafeļu pannu, mikseru, elektrisko kafijas kannu un cepamo restu/iekštelpu grilu tirgū jaunās vienības tirgus daļa ir no 25 līdz 35 %. Tādēļ tā viennozīmīgi ir lielākais operators. Katrā no šiem tirgiem jaunajai vienībai jākonkurē ar citiem uzņēmumiem, kuru rīcībā ir nozīmīgas tirgus daļas un slaveni zīmoli. Atkarībā no tirgus konkurenti mainās, taču galvenokārt ir runa par tradicionālajiem, starptautiski atzītiem operatoriem (Philips ar ūdens vārāmajām kannām, sviestmaižu cepēju/vafeļu pannām un ierīcēm neformālām ēdienreizēm, Braun ar ūdens vārāmajām kannām, sviestmaižu cepēju/vafeļu pannam, ierīcēm neformālām ēdienreizēm un kafijas kannām; Severin ar ierīcēm neformālām ēdienreizēm; De Longhi ar sviestmaižu cepēju/vafeļu pannām, mikseriem un cepamajām restēm/iekštelpu griliem) un vietējiem operatoriem (Imetec ar sviestmaižu cepēju/vafeļu pannām). Parasti uzņēmumu koncentrācijas rezultātā nemēdz kombinēt divus pieprasītus zīmolus katrā no šiem tirgiem. Komisija sīkāk izanalizēja dažus konkrētus tirgus (pa cenu grupām vai pēc preču veida), lai iegūtu apstiprinājumu savai analīzei, ko tā veic par visu tirgu kopumā.
(40)
Tvaika katlu tirgū jaunā vienība ieņem visizdevīgākās pozīcijas ar [35-40] % no pārdošanas apjoma. Tās pozīcijas uzlabojušās par 20 % kopš 2000. gada, pateicoties SEB pārdošanas apjoma pieaugumam. Zināms skaits faktu pārliecināja Komisiju novērtēt šādu tirgus pozīciju. Vispirms, lielākais daudzums no jaunās vienības pārdošanas apjoma tika veikts ar izplatītāja, Esselunga, starpniecību caur tā uzticības katalogu. SEB, tātad, ir ļoti atkarīgs no šī viena izplatītāja. Turklāt Moulinex vairs nelaiž preci tirgū, pārdošana notiek vienīgi atbrīvojoties no preču uzkrājumiem. Šķiet arī, ka SEB nav padomā nekāda plāna, kas ļautu cerēt uz Moulinex pozīciju saglābšanu, jo Moulinex Itālijā nav pieprasīts zīmols. Visbeidzot, Itālijā ir aktīvi sarosījušies konkurenti, no kuriem Braun ir 10-15 % un Girmi 5-10 %, turklāt pēdējais ir trīskāršojis savu preču pārdošanas apjomu pēdējo divu gadu laikā.
(41)
Uzņēmumu izvietojums neļauj jaunajai vienībai izmantot sekas pa vertikāli. Tās zīmolu krājums un spēka pozīcijas pār konkrētu tirgu nav pietiekamas, lai tai būtu iespējams izmantot sviras efektu, it īpaši konkurentu iekaroto pozīciju gaismā šajos divos aspektos.
(42)
Sakarā ar augšminēto, izsludinātais darījums nevar iekarot vai nostiprināt dominējošo pozīciju reālās konkurences apstākļos, kas liktu nopietnus šķēršļus kopējā tirgū vai ievērojamā tā daļā mazo sadzīves elektrotehnikas aparātu ražošanas dažādajos tirgos Itālijā.
D. Apvienotās karalistes un Īrijas tirgus
(43)
Šajās valstīs ir liels skaits piegādātāju, kuri, kopumā ņemot, atrodas savstarpēji apmēram vienādās pozīcijās, proti, ap 10 %. Runa ir par Braun, SEB, Philips, De Longhi, Morphy Richards un Salton. Ne tik nozīmīgu daļu tur BSH un Home Product International (ap 5 %). Britu tirgus oriģinalitāte izpaužas vietējo operatoru klātbūtnē, kas iekarojuši labu reputāciju, un tie ir Morphy Richards, Salton un, mazākā mērā, Home Product International.
(44)
Piedāvājums ir ārkārtīgi koncentrēts, lielākais piegādātājs ir Argos (tur [30-35] %* no tirgus vērtības). Pirmie pieci piegādātāji realizē pusi no pārdošanas apjoma.
(45)
Moulinex pārdošanas apjoma kritums tika novērots galvenokārt laika posmā starp 2000. un 2002. gadu. Šis kritums sasniedza līdz pat 30 % no pārdošanas apjoma katrā no apskatītajiem tirgiem un vairāk kā 50 % lielākajā vairumā tirgu. Jaunajai vienībai ir maz cerību atgūt savas 2002. gada pozīcijas, britu tirgus lielās konkurētspējas dēļ. Moulinex tiek nosaukts kā otrās kategorijas zīmols, kamēr Krups potenciāls šķiet augstāks, taču tā klātbūtne dažos tirgos ir ierobežota un konkrēti espresso kafijas automātu tirgū.
(46)
Būtu jāizvairās no vadošo pozīciju iekarošanas vai nostiprināšanas riska tirgū, kurā tirgus daļa ir augstāka par 25 % un ir vērojama nozīmīga pārklāšanās, proti: ierīces neformālām ēdienreizēm, tvaika katli un fritieri.
(47)
Var konstatēt, ka Moulinex pozīcijas laika posmā no 2000. līdz 2002. gadam ir ievērojami kritušās trijos tirgos. No [5-15] %* skaitļi kritās līdz 5 % un zemāk, pat līdz nullei, kad Moulinex pameta tirgu (ierīces neformālām ēdienreizēm). Tādejādi, ja SEB tur visai ievērojamas pozīcijas (tvaika katliem [30-35] %, fritieriem [25-35] % un neformālajām ēdienreizēm [10-15] %), tās nepaaugstināsies uzņēmumu koncentrācijas ietekmē. Katrā no tirgiem jaunajai vienībai ir jāstājas konkurentu priekšā, kuru rīcībā ir pieprasīti zīmoli, kamēr uzņēmumu koncentrācija neļaus tai iegūt vēl kādu papildus zīmolu. Turklāt šajos tirgos ir parādījušies arī jauni ienācēji, piemēram, tvaika katlu tirgū: Russel, Hobbs, Hinari un Magimix. Tie ātri sasniedza daudz lielākus pārdošanas apjomus nekā Moulinex bija 2000. gadā. Fritieru tirgū cenu analīze pa kvartilēm apstiprināja secinājumus, kas tika izdarīti par visu tirgu kopumā: tādejādi viszemākajās kvartilēs izplatītāju zīmolu klātbūtne ir apstiprinājusies.
(48)
Uzņēmumu izvietojums neļauj jaunajai vienībai izmantot sekas pa vertikāli. Tās zīmolu krājums un spēka pozīcijas pār konkrētu tirgu nav pietiekamas, lai tai būtu iespējams izmantot sviras efektu, it īpaši konkurentu iekaroto pozīciju gaismā šajos divos aspektos.
(49)
Sakarā ar augšminēto, izsludinātais darījums nevar iekarot vai nostiprināt dominējošo pozīciju reālās konkurences apstākļos, kas liktu nopietnus šķēršļus kopējā tirgū vai ievērojamā tā daļā mazo sadzīves elektrotehnikas aparātu ražošanas dažādajos tirgos Apvienotajā Karalistē un Īrijā.
III. SLĒDZIENS
(50)
Saskaņā ar augstāk izklāstītajiem iemesliem Komisija nolēma nelikt šķēršļus izsludinātajai uzņēmumu koncentrācijai un pasludināt to par saderīgu ar kopējo tirgu un EEZ līgumu, ar noteikumu, ka pirmās procedūras ietvaros ierosinātās saistības tiks ievērotas arī turpmāk (4). Šis lēmums ir pieņemts, pamatojoties uz Padomes Regulas (EEK) Nr. 4064/89 8. panta 2. punktu un EEZ līguma 57. pantu.

Labels: 1
4